JUMAL KÕNELEB
Tere ja tere tulemast vaatama saadet "Jumal kõneleb".
Selles saatesarjas käsitleme erinevaid meid innustavaid teemasid,
tõdesid ja isegi saladusi, mida oleme leidnud Piiblist.
Oleme rääkinud mitmes saateosas Jumalariigist.
Oled kristlasena kindlasti kuulnud Jumalariigist.
Kuid kas ka seda, et see on tõeline, et see asub meie sees
ja et me oleme selle kodanikud juba praegu?
See teadmine innustab mind küll.
Oleme osa Jumala perekonnast.
Me oleme Tema lapsed.
Viimati rääkisime sellest, kuidas pääseda Jumalariiki.
Rääkisime Jeesuse sõnadest, et meil tuleb uuestisündida.
Jumalariiki ei saa sisse jalutada ega osta sinna sissepääsupiletit,
vaid sinna sünnitakse nagu ka maistesse kuningaperedesse.
Printsessid ja printsid sünnivad kuningriikide kuningaperekondadesse.
Uuestisündides saavad meist Jumala lapsed.
Oled ikka kindel, et see pole nii, et vaid piisavalt õige saab sisse?
Sa võid ju teha proovi.
Variserid üritasid seda omal ajal. - Ja pingutasid kohe kõvasti.
Meiegi takerdume kergelt sellisesse jubedasse üritamisse.
On hea meeles pidada ühte Jeesuse mõtet.
Ta ütles, et Jumalariik on õigus, rahu ja rõõm Pühas Vaimus.
Kui variseridel midagi puudus, siis neil ei olnud õigust,
neil ei olnud ka rahu ega rõõmu Pühas Vaimus.
Järgmiseks räägitakse sellest, kes pääsevad Jumalariiki.
Lapsed ja lapsemeelsed. Sellest rääkisime eelmisel korral.
Jätkame Matteuse evangeeliumist 5:3:
Õndsad on need, kes on vaimus vaesed,
sest nende päralt on taevariik."
Vaimus vaesed. Mida see tähendab?
- Vaimus vaesed.
"...sest nende päralt on taevariik."
See on kirjas Mäejutluses, Matteuse evangeeliumi 5. ptk.'s.
Jeesus räägib siin mitmeid kordi Taevariigist.
Laiendatud piiblitõlkes öeldakse toredasti
ja selgitatakse laiemalt,
mida see tähendab, et nende päralt on Teavariik.
"Vaimult vaesed ja alandlikud vaimus, kes iseenesest mõtlevad vähe,
on õnnistatud ja õnnelikud.
Nad on vaimses mõttes edukad ja rikkad.
Neil on elurõõm
ja nad kogevad rahuldustunnet Jumala soosingust ja päästest.
Hoolimata välistest olukordadest
võivad nad kogeda õnne, õnnistust, elurõõmu, rahuldust, päästet.
Välistest olukordadest hoolimata.
Kuidas võib kellelgi olla välisele viletsusele vaatamata
õnnistust ja õnne?
See on neil, kes on leidnud Teavariigi.
Neil, kes on vaimus vaesed.
Jeesus mõtleb selle all neid,
kes seda igatsevad ja selle järgi janunevad.
Neid, kes janunevad Jumalariigi järele.
Vaimus vaesed tähendab murdumist - seda, et ei saada ise hakkama.
Ma ei saa ise hakkama, vaid ma vajan Sind, Jeesus.
See on vastand inimesele, kes arvab, et tuleb ise kõigega toime.
Sellepärast ütleb Jeesus Jumalariigi kohta
ka Matteuse 19:23 nõnda:
Tõesti, ma ütlen teile, rikas läheb taevariiki ränga vaevaga.
Kui me toetume sellele maailmale ja maisele mammonale;
kui me toetume rahale ja omandile, siis milleks meile enam Jumal?
Milleks meile siis veel Jumalariiki peaks vaja olema?
Jeesus ütleb, et siis on isegi raske uskuda Jumalariiki
või isegi tahta sinna siseneda või selle järele igatseda.
"Mul on ju kõik juba olemas!"
See, kellel on kõik juba olemas, ei pruugi enam Issandat vajada.
Samas see, kes vajab kogu eluga Jumalat,
on see vaimus vaene inimene,
kes januneb õiguse järele ja kellel on isu selle järele.
Kes vajab seda, see otsib Tema riiki,
kuniks ta leiab selle,
sest ta ei suuda elada ilma Temata ja Tema riigita.
See, kes vajab Teda nagu hingeankrut
või kes vajab Teda nagu hull,
see otsib Teda ega anna alla. Ta muudkui otsib ja otsib.
Ta lihtsalt peab seda saama, Ta peab kuulma Issanda juhiseid.
Ta peab leidma Issanda, ja saama elada koos Temaga.
Ma pean leidma selle Taevariigi, sest ma ei saa ilma Sinuta elada.
Ma pean mõistma, mida Sa ütled Piiblis.
See kes koputab ja koputab ja koputab ja koputab
ja kes otsib ja otsib,
see on ka see, kes leiab.
See on julgustav sõnum eriti sulle, kes sa oled võibolla hetkel hädas.
Kui koged, et sa ei tule toime.
Kui oled eluga sellises olukorras,
kus tunned, et ei suuda seda ise lahendada.
Sa võid panna oma võimekuse täiesti kõrvale.
Võid teada, et sulle kuulub Jumalariik.
Just sulle kuulub Jumalariik ja kõik, mis Jumalariigis on.
Kõik mis on Tema oma, on ka sinu oma.
Kui sa seda usud.
"Õndsad on kurvad, sest neid lohutatakse."
Õndsad on lapsemeelsed, väikesed, vaimus vaesed.
Ei pea olema suur, nutikas ja intelligentne.
See on pigem eelis, et vajad ja sul ei ole enesel kõike olemas.
Jeesus ütleb Markuse 10:24 soomekeelses tõlkeversioonis:
Kui raske on minna Jumala riiki neil, kes loodavad oma varanduse peale."
Kui paistab, et selle maailma asjad, mida oleme pidanud jätkusuutlikeks,
ei peagi viletsal ajal vastu,
siis ei tasu muretseda.
Jumalariik ei kõigu.
Me oleme pärinud Kuningriigi, mis ei kõigu.
Me saame toetuda sellele ja Tema tugevusele.
Pole vaja karta.
Jakoobuse 2:5: "Kuulge, mu armsad vennad,
eks ole Jumal selle maailma vaesed valinud saama usu läbi rikasteks
ja pärima kuningriiki,
mille ta on tõotanud neile, kes teda armastavad?"
Loe see veel kord ette!
"Eks ole Jumal selle maailma vaesed valinud saama usu läbi rikasteks
ja pärima kuningriiki,
mille ta on tõotanud neile, kes teda armastavad?"
Seega, kuningriik kuulub neile, kes selle järele igatsevad.
See avaneb neile, kes seda otsivad.
Kui tunned, et oled varaliselt vaene, siis ära muretse selle pärast.
Nagu Joy äsja ütles - sa võid selle asemel kasvada usus.
Võid saada tugevaks usus ja näha, mida Jumal suudab teha.
See on just see, mis meie elus toimus,
kui Jumal kutsus meid rajama kristlikku kooli ilma vahenditeta.
Meil polnud mitte midagi peale viie lapse ja kriidipaki.
Me olime sunnitud usus kasvama.
Muidugi oli see paras väljakutse ja on seda tänini,
kuid me oleme saanud kasvada usus ja näha üha rohkem Jumalariiki
ja näinud Tema imesid, sest me oleme seda tõesti vajanud.
See tähendab ka seda,
et paljud asjad, programmid ja tegevused
ning asjad, mis meie elu täidavad, teevad asju keerulisemaks.
Ta ütleb ju: "Kui raske on minna Jumala riiki neil,
kes toetuvad oma varandusele.
Hõlpsam on kaamelil minna läbi nõelasilma
kui rikkal minna Jumala riiki!”
Kui on kogu aeg tohutult palju ajaröövleid -
internetis surfamist ja Netflix'i filmide vaatamist,
nii et kogu päev on täidetud kõige muuga,
siis on raske õppida Issandat hästi tundma.
Siis on raske leida Jumalariiki.
Võib ka mõelda nii:
kui Jeesus tuleb minu koju,
kui Ta koputab mu südameuksele - kui Ta koputab mu koduuksele
ja ma avan Talle ukse ning ütlen: "Tere tulemast!
Sa võid tulla mu ellu ja mu südamesse.
Ma võtan Sind vastu."
Siis Ta tuleb mu koju ja mu südamesse.
Aga siis ma ütlen Talle:
"Istu siia diivanile, kuna mul on hetkel palju teha.
Pean vaatama oma Facebooki ja Instagrami kontod üle.
Mul on ka paar lemmikseriaali, mille pean kõigepealt ära vaatama.
Mul on veel mitmeid asju, mille pean korda ajama."
Jeesus istub mu diivanil, aga mul pole Tema jaoks aega.
Mida pole, seda pole.
Kui pole aega Ta jaoks, siis pole.
- Kui pole ruumi Ta jaoks, siis pole.
Uurime edasi.
Taevariiki pääsevad siis vaimus vaesed ja lapsed.
Matteuse 7:21 ütleb veel ka nii:
"Mitte igaüks, kes mulle ütleb: Issand, Issand!”,
ei saa taevariiki;
saab vaid see,
kes teeb mu Isa tahtmist, kes on taevas"
Kõik, mis on Jumalariigis, kuulub meile, kui me teenime Teda.
Rääkisime eelmise saates, et oleme nagu suursaadikud -
teise riigi kodanikud sellel maal.
Aga kui me järgime Teda, siis kogu Tema riik toetab meid.
Siis on Tema ja Ta riik meiega.
Seetõttu ütlebki Jeesus Matteuse 6. peatükis,
et me otsime selles maailmas maist heaolu
ja muretseme mida süüa ja juua ning kuidas homme toime tulla.
Kuidas meil läheb järgmisel aastal ja kuidas teenida välja oma pension.
Jeesus ei soovita selle pärast muretseda, vaid ütleb:
"Aga otsige esmalt Jumala riiki ja tema õigust,
siis seda kõike antakse teile pealegi!"
Jeesus mõtleb sellega seda, et Jumalariik ja selle ressursid
kuuluvad sellele, kes järgib Teda.
- Kes seab Teda esikohale.
Kui sead Tema ja Ta tahte esikohale,
kui otsid Tema tahet ja kutsumust oma elus
ja annad kogu oma elu Talle, siis saad vastu kogu Tema riigi.
Seda oleme tõesti kogenud ka oma elus.
Kui andsime kogu oma elu Talle ja otsisime Tema tahet,
siis nägime, et Jumalariik toetab meid ja kõik selle riigi vahendid -
majanduslikud vahendid,
rahu, rõõm, vabadus ja tervis kuuluvad sellesse hoolekandesse.
Kui allume Tema kuningavõimule ja järgime oma Kuningat.
Seetõttu on see sõnum julgustav.
Kui Jeesus ütles, et igaüks ei saa Jumalariiki,
siis Ta ei tahtnud meid sellega hirmutada.
Küsimus on selles,
et sinulgi on kutsumus ja ülesanne Jumalariigis.
Sa oled Tema suursaadik ja sul on palju kõrgem ülesanne,
kui lihtsalt selles maailmas raha teenida ja toime tulla.
Meil on kõrge kuninglik kutsumus ja sellega käib kaasas ka varustatus.
See ei tähenda tingimata seda, et maine töö tuleb üldse maha jätta.
Ta mõtleb lihtsalt seda, et Tema oleks esikohal me elus.
Jeesus ütleb Markuse 10:25 veel:
"Hõlpsam on kaamelil minna läbi nõelasilma
kui rikkal minna Jumala riiki!”
Võime muidugi märgata,
et meil pole sellist suurt vajadust Jumalariigi järele
ja me olemegi parem need rikkad ning surfamegi meelsamini internetis.
Me ei jaksa eriti Jumalariiki otsida.
Sel juhul me ka mõistame, et me jääme millestki heast ilma.
Me jääme Jumalariigist ilma.
Mul on selle vastu rohtu.
Seda, millest Jan äsja rääkis.
See ravim on sõnakuulelikkus.
Ravim selle vaevuse vastu,
et olen iseeneses nii rikas,
et ei pääse usuelus kuidagi edasi.
Ja mul pole ka vajadust ega motivatsiooni.
Selleks ravimiks on sõnakuulelikkus, mis algab ühest väikesest sammust.
See algab sellest, et hakkame kuuletuma Issandale.
Mis iganes su südames üles kerkib,
mille osas sa tead, et Issand tuletab sulle midagi meelde
ja su südametunnistus muudkui räägib selle kohta.
Näiteks armastusest.
Või sa loed Piiblit ja tunned,
et pead mingis asjas meelt parandama
Siis selles osas tulekski kuuletuda, mitte nautida niisama Issanda ligiolu.
Me peame ka kuuletuma Talle ja astuma samme sõnakuulelikkuses.
Siis juhtubki see, et me astume teele, mis on meist enestest suurem.
Sellele teele astudes tajun juba esimesi samme tehesn,
et see on minu jaoks liiga keeruline ja raske.
Ma märkan kohe,
et juba selles üksteise armastamise küsimuses
ma vajan Jeesust.
Ma ei tule sellega ilma Temata toime. Ma lihtsalt pean Teda otsima.
Ma võin üksinda kodus armastada kõiki,
aga kui lähen inimeste sekka, on see kohe palju keerulisem.
Ma vajan sedamaid Jeesust.
Kuulekuse kaudu tekib ka see vajadus.
Mida rohkem ma kuulekuses käin, seda suurema elu Ta mulle avab.
Ta avab elu, mis on meie eneste jaoks liiga suur.
Ta avab kutsumuse, mida on võimatu teostada.
Ilma Temata on see võimatu.
Nii et see vajadus muudkui kasvab, aga samas saame rohkem Tema riiki.
Sõnakuulelikkus on ravim, nii et ära alahinda seda mingil juhul.
See on tee, mis viib edasi.
- See on edasiviiv tee. See tõesti on.
Tee rahu, rõõmu ja armastuseni.
See on tee heade inimsuheteni.
Väikesed sõnakuulelikkuse sammud.
See tee viib ka Jumala õnnistusteni. - Nii on.
Jeesus räägib Luuka evangeeliumis just sellest samast asjast,
kui üks rikas noormees läks Jeesuse juurde,
aga ei tahtnud Teda järgida.
Jüngrid küsisid seepeale enda kohta otsekoheselt:
"Kuidas meiega on lood?
Oleme loobunud kõigest,
kuid mida me selle eest vastu saame?"
Sest nad olid loobunud kõigest ja hakanud järgima Jeesust.
Luuka 18:29:
"Tema aga ütles neile..."
Ütlen seda praegu kõigile teile ja ka iseendale.
Tõesti, ma ütlen teile:
ei ole kedagi,
kes on jätnud maha maja või naise või vennad või vanemad
või lapsed Jumala riigi pärast,
kes mitmevõrra tagasi ei saaks sel ajal,
ja tuleval ajastul igavest elu.”
Siin räägitakse majast, naisest ja muudest asjadest loobumisest.
See ei tähenda seda,
et pead kohe maja maha müüma ja naisest lahku minema.
Sa ei pea ka hülgama oma vendi ega vanemaid.
See tähendab lihtsalt seda, et maja, naine, vennad ja vanemad
või lapsed pole enam esikohal.
Hoopis Jeesus on esikohal ja Tema tahe on esikohal.
Kui asetad Tema ja Ta tahte esikohale,
seades selle kõigest muust ettepoole,
siis saad seda sama, mida Jeesus lubas jüngritele -
mitmevõrra tagasi sel ajal ja tuleval ajastul igavest elu.
Sulle kuulub kogu Jumalariik.
Kogu sellest tulev rõõm, vabadus ja õnnistus.
Kui paned Jeesuse esikohale - kõigest muust ettepoole.
See ongi sõnum, mida tahame sulle täna jagada.
Tahame julgustada sind - ära kaota seda!
Sul on jumalik kutsumus ja ülesanne.
Lausa kuninglik kutsumus ja ülesanne.
Kui otsid seda esmalt ja paned Jeesuse esikohale,
siis su elu muutub täielikult.
Ma ei ütle, et see oleks kogu aeg vaid lust ja lillepidu.
See on ka väljakutseterikas ja keeruline.
Vahel on ka meeleheidet, ponnistamist ja palvetamist,
aga alles sellest elu algab
ja sa tunned, et su elul on mõte ja tähendus,
mis kannab igavikuni välja.
Seepärast on see ka julgustav sõnum: sea Jeesus esikohale ja otsi Teda.
Mis iganes on tulnud sinu ja Jeesuse vahele,
jäta see sinnapaika ja sea Ta esikohale.
Paranda meelt ja Jumalariik tuleb su ellu.
See tasub igati ära. - Nii saab ka õnneliku naise.
Mees, kes seab Jeesuse esikohale, on imeline abikaasa.
Ja naine, kellel on Jeesus esikohal, on imeline abikaasa.
Perekond, kus vanematel on Jeesus esikohal,
on õnnistatud perekond.
Aamen.
Palvetame koos sinuga
Aitäh Isa, et Sinu kuningriik kuulub igaühele, kes usub.
Aitäh Issand, et Sa näed meie kõikide südametesse.
Me palume Issand,
et annaksid meile jõudu loobuda kõigest sellest,
mis takistab Sinu tahte sündimist.
Tule Püha Vaim ja eemalda kõik takistused,
andes meile jõudu, usku ja julgust anda kõik üle Sulle, Issand.
Issand, Sa näed igaühte, kes võitleb erinevate asjadega.
Sa näed igaühte, kes tahaks anda oma elu Sulle,
aga võibolla ei julge.
Issand, anna seda vabadust, usku ja jõudu just praegu meile kõikidele,
et astuda neid ususamme ja asuda Sind järgima kogu südamest.
Aitäh Issand, et tohime olla Sinu lapsed.
Me võime võtta Su käest kinni ja astuda koos Sinuga
olles vabad lapsed täis rõõmu, usaldust ja turvatunnet.
Aitäh Issand, et jagad meile iga päev juhiseid eluks
ja ütled, kuidas asju ajada.
Issand, Sa oled öelnud Jaakobuse kirjas:
"Kui kellelgi teist jääb vajaka tarkust, siis ta palugu Jumalalt."
Palugu julgelt, kõhklemata ja ilma kahtlusteta.
See tähendab, et lihtsalt palu ja sa saad tarkust.
Saab just nii palju, kui soovib.
Palume siis nüüd koos taevast tarkust.
Palume Sinu tarkust oma argiellu
ja tavaliste otsuste tegemiseks, mida meil on vaja teha.
Tänu Issand,
et valgustad Jeesuse nimel meie teed.
Sa oled lubanud valgustada teed, mida meil tuleb käia.
Kinnita nüüd oma rahuga igat ühte, kes seda saadet vaatab -
kinnita seda teed, mida ta peab käima.
Jeesuse nimel.
Täitku rahu nüüd kõikide südamed.
Mu südamesse tõusis mõte, et see ei ole keeruline asi.
See pole üldse midagi hirmutavat.
Issanda rahu olgu sinuga.
Me võime järgneda rahule.
Jälgida seda, mille osas meil on rahu südames.
Rahu südames Jeesuse nimel.
Issand, Sina tead ka valdkondi, milles peame meelt parandama.
Sa tead valdkondi, mis on olnud meile aastaid rasked.
Valdkondi, milles oleme takerdunud paigale.
Ma kuulutan sulle nüüd vabadust ja uut jõudu
minna läbi sellest, milles sul on olnud raske.
Jeesuse nimel!
Aitäh Issand, et Sa tood abi. Õige abi.
Kui sa vajad abi mingis olukorras, siis hangi ja otsi seda abi.
Räägi sellest oma lähedastega või oma koguduses
või mine kasvõi teraapiasse.
Kui vajad abi, siis otsi abi oma olukorra jaoks.
Issand juhatab sind ja aitab sind.
Otsi ka arstiabi, kui vajad arstidelt abi.
Aitäh Issand, et Sa juhendad ja juhatad ka selles asjas.
Just sellist abi, mida me vajame, et meie elu muutuks heaks.
Ole julge ja ära karda ega ole hirmul, sest iga päev on uus arm.
Aamen.
Aitäh ka kõigile tagasiside saatjaile.
Oleme saanud jälle toredaid kirju.
Üks inimene saatis sõnumi, et ta emal ja ka koeral olid kasvajad.
Mõlemaid opereeriti,
nad on paranenud ja kasvaja ei ole tagasi tulnud.
Halleluuja!
Teine inimene saatis sõnumi, et oli suurtes majanduslikes raskustes,
kuid olles vaadanud me saadet, sai usklikuks.
Ülistus Jumalale! Aitäh, Issandale nende imede eest.
Kui soovid rohkem infot meie töö kohta,
külasta ekraanil olevat kodulehekülge.
Aitäh finantstoetuse eest, mida olete me koolile saatnud
ja ka palvetoe eest.
Olge õnnistatud ja rohket Jumala kuningriigi ligiolu!
Aamen.
Tahan täna julgustada kõiki.
Maailmas on palju häda ja asju, mis ahistavad.
Siiski on hea teada, et TV7 läheb üha edasi.
Stuudioid ehitatakse kogu aeg juurde.
Praegu rajatakse stuudiot Armeeniasse.
Kui tahad samuti viia Jumalariiki edasi,
siis löö kaasa ja toeta TV7't, helistades 900 1770 (hind 10 eurot).
Võid teha ka pangaülekande, leides me andmed www.tv7.ee
Ära oota, vaid löö kaasa!
Tõlge: Meeli ja Marko Martin
Annetustelefon: 900 1770 (hind 10) Swedbank EE052200221048388411 SEB pank EE441010220109461019 LHV pank EE747700771004169153